CELEX: C2007/082/67
Language: el
Date: 2007-04-14 00:00:00
Title: Συνεκδικασθείσες υποθέσεις T-118/04 και T-134/04: Απόφαση του Πρωτοδικείου της 7ης Φεβρουαρίου 2007 — Caló κατά Επιτροπής (Υπάλληλοι — Επανατοποθέτηση διευθυντή σε θέση κυρίου συμβούλου — Συμφέρον της υπηρεσίας — Ισοδυναμία των θέσεων απασχολήσεως — Αναδιοργάνωση της Eurostat — Διορισμός σε θέση διευθυντή — Ανακοίνωση κενής θέσεως — Υποχρέωση αιτιολογήσεως — Αξιολόγηση των προσόντων των υποψηφίων — Προσφυγή ακυρώσεως — Αγωγή αποζημιώσεως)

14.4.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 82/31
            
         Απόφαση του Πρωτοδικείου της 7ης Φεβρουαρίου 2007 — Caló κατά Επιτροπής
   (Συνεκδικασθείσες υποθέσεις T-118/04 και T-134/04) (1)
   
   (Υπάλληλοι - Επανατοποθέτηση διευθυντή σε θέση κυρίου συμβούλου - Συμφέρον της υπηρεσίας - Ισοδυναμία των θέσεων απασχολήσεως - Αναδιοργάνωση της Eurostat - Διορισμός σε θέση διευθυντή - Ανακοίνωση κενής θέσεως - Υποχρέωση αιτιολογήσεως - Αξιολόγηση των προσόντων των υποψηφίων - Προσφυγή ακυρώσεως - Αγωγή αποζημιώσεως)
   (2007/C 82/67)
   Γλώσσα διαδικασία: η γαλλική
   Διάδικοι
   
      Προσφεύγων-ενάγων: Giuseppe Caló (Λουξεμβούργο, Λουξεμβούργο) (εκπρόσωποι: S. Orlandi, A. Coolen, J.-N. Louis και E. Marchal, δικηγόροι)
   
      Καθής-εναγομένη: Επιτροπή των Ευρωπαϊκών Κοινοτήτων (εκπρόσωποι: J. Currall και H. Krämer)
   Αντικείμενο
   Αφενός, αίτημα ακυρώσεως της από 9 Ιουλίου 2003 αποφάσεως της Επιτροπής περί επανατοποθετήσεως του προσφεύγοντος-ενάγοντος από θέση διευθυντή σε θέση κυρίου συμβούλου, της από 1ης Οκτωβρίου 2003 αποφάσεως της Επιτροπής περί αναδιοργανώσεως της Eurostat, στο μέτρο που επιβεβαιώνει την επανατοποθέτηση του προσφεύγοντος-ενάγοντος, καθώς και αίτημα χρηματικής ικανοποιήσεως για την ηθική βλάβη που ο προσφεύγων-ενάγων ισχυρίζεται ότι υπέστη και, αφετέρου, αίτημα ακυρώσεως της από 30 Μαρτίου 2004 αποφάσεως της Επιτροπής περί διορισμού του N. στη θέση του διευθυντή στη Διεύθυνση «Στατιστικές στον τομέα της γεωργίας, της αλιείας, των διαρθρωτικών ταμείων και του περιβάλλοντος »της Eurostat και περί απορρίψεως της υποψηφιότητας του προσφεύγοντος-ενάγοντος για τη θέση αυτή.
   Διατακτικό
   Το Πρωτοδικείο αποφασίζει:
   
               1)
            
            
               Στην υπόθεση T-118/04, υποχρεώνει την Επιτροπή να καταβάλει στον προσφεύγοντα-ενάγοντα το ποσό ενός ευρώ ως αποζημίωση για υπηρεσιακό σφάλμα.
            
         
               2)
            
            
               Στην υπόθεση T-134/04, υποχρεώνει την Επιτροπή να καταβάλει στον προσφεύγοντα-ενάγοντα το ποσό των 5 000 ευρώ ως αποζημίωση για υπηρεσιακό σφάλμα.
            
         
               3)
            
            
               Απορρίπτει τις προσφυγές-αγωγές κατά τα λοιπά.
            
         
               4)
            
            
               Στην υπόθεση T-118/04, η Επιτροπή φέρει τα δικαστικά έξοδά της, περιλαμβανομένων των εξόδων που αφορούν την ενώπιον του Πρωτοδικείου διαδικασία ασφαλιστικών μέτρων, καθώς και το ένα πέμπτο των δικαστικών εξόδων του προσφεύγοντος-ενάγοντος, περιλαμβανομένων των εξόδων που αφορούν την ενώπιον του Πρωτοδικείου διαδικασία ασφαλιστικών μέτρων.
            
         
               5)
            
            
               Στην υπόθεση T-118/04, ο προσφεύγων-ενάγων φέρει τα τέσσερα πέμπτα των δικαστικών εξόδων του, περιλαμβανομένων των εξόδων που αφορούν την ενώπιον του Πρωτοδικείου διαδικασία ασφαλιστικών μέτρων.
            
         
               6)
            
            
               Στην υπόθεση T-134/04, η Επιτροπή φέρει το σύνολο των δικαστικών εξόδων, περιλαμβανομένων των εξόδων που αφορούν την ενώπιον του Πρωτοδικείου διαδικασία ασφαλιστικών μέτρων.
            
         
      (1)  ΕΕ C 118 της 30.4.2004.